
REFERAT
Privind participarea Consiliului Local în calitate de coorganizator al manifestarii „Conferinta Europeana de Informatica Medicala”, organizata de Societatea Romana de Informatica
Societatea Romana de Informatica a depus solicitarea nr. SC2006-  000393/ 11.01.2006  privind susţinerea financiară a manifestarii  „Conferinta Europeana de Informatica Medicala” in perioada 6-8 aprilie 2006.
Obiectivele manifestarii sunt: 

· reunirea specialiştilor români în domeniul informaticii medicale cu specialişti din Europa în vederea dezvoltării / deschiderii de noi direcţii de cercetare, prin prezentarea celor mai recente proiecte de cercetare şi rezultate ale cercetării din ţară şi străinătate

· identificarea de noi proiecte de colaborare internaţională prin întâlniri între cercetătorii din ţară şi străinătate şi industria de profil din România;
· stimularea participării româneşti la programele europene şi la alte programe internaţionale în parteneriat privat/stat prin organizarea de dezbateri pe durata conferinţei.
Se intentioneaza stabilirea unor parteneriate inter-universităţi, obţinerea unor poziţii pentru studii post-doctorale şi intrarea ca parteneri în proiectele europene din Programul Cadru 7 (FP7); iniţierea unor colaborări între specialiştii din informatică medicală şi furnizorii de soluţii informatice în vederea cunoaşterii şi armonizării standardelor româneşti la standardele europene din domeniul informaticii medicale; popularizarea pe scară largă a rezultatelor cercetării româneşti în informatica medicală, prin intermediul prezentărilor din timpul conferinţei cât şi prin publicarea volumului de lucrări.

Propunem, în conformitate cu prevederile art.38, lit. (d) şi (p) şi art. 46 din legea nr.215/ 2001 privind administraţia publică locală, precum şi în conformitate cu OUG nr. 45/2003 privind Finanţele publice locale, sprijinirea acestei manifestări cu suma de 10.000 RON, din cap.67.02. „Cultură, recreere şi religie” (67.02.50 Altele ). 
Detalii referitoare la această manifestare se află în materialul anexat.  
Proiectul are acordul Comisiei de cultură, învăţământ, turism, sport şi culte din cadrul Consiliului Local si a fost inclus în programul de proiecte finantate de la bugetul local in 2006.   

